b'\n_START_ARTICLE_\nNicolae Moldoveanu\n_START_SECTION_\nBiografie\n_START_PARAGRAPH_\nNicolae Moldoveanu s-a n\xc4\x83scut primul din cei 15 copii ai mamei Ruxandra (S\xc4\x83ndica) \xc8\x99i ai tat\xc4\x83lui Ioan (Ionic\xc4\x83). P\xc4\x83rin\xc8\x9bii lui au avut o aplecare deosebit\xc4\x83 spre credin\xc8\x9ba cre\xc8\x99tin\xc4\x83. Biblioteca lor \xc3\xaensuma c\xc3\xa2teva zeci de c\xc4\x83r\xc8\x9bi religioase \xc3\xaentre care "Psaltirea", "Vie\xc8\x9bile Sfin\xc8\x9bilor", "Oglinda inimii omului" \xc8\x99i "M\xc3\xa2ntuirea p\xc4\x83c\xc4\x83to\xc8\x99ilor", c\xc4\x83r\xc8\x9bi care \xc8\x99i-au g\xc4\x83sit un ecou timpuriu \xc3\xaen inima micului Nicolae ._NEWLINE_Pe c\xc3\xa2nd Nicolae avea doar 3 ani \xc8\x99i jum\xc4\x83tate, tat\xc4\x83l s\xc4\x83u a decedat \xc3\xaen urma unei boli necru\xc8\x9b\xc4\x83toare, la doar 24 ani. R\xc4\x83mas\xc4\x83 singur\xc4\x83 cu doi copii, mama S\xc4\x83ndica s-a rec\xc4\x83s\xc4\x83torit dup\xc4\x83 un an \xc8\x99i jum\xc4\x83tate._NEWLINE_Fiind dus \xc3\xaen mod regulat la biseric\xc4\x83, Nicolae (sau Culai, cum i se spunea) a \xc3\xaenceput s\xc4\x83 \xc3\xaendr\xc4\x83geasc\xc4\x83 foarte mult c\xc3\xa2nt\xc4\x83rile biserice\xc8\x99ti, fredon\xc3\xa2ndu-le oridec\xc3\xa2teori avea ocazia. A fost de mic fascinat de tot ce \xc3\xaenseamn\xc4\x83 muzic\xc4\x83, ascult\xc3\xa2ndu-i cu interes pe l\xc4\x83utari, ca \xc8\x99i orice manifestare muzical\xc4\x83 din via\xc8\x9ba satului. Din fraged\xc4\x83 copil\xc4\x83rie devine interesat de via\xc8\x9ba de credin\xc8\x9b\xc4\x83. Culai a fost primit la \xc8\x99coal\xc4\x83 la v\xc3\xa2rsta de 5 ani \xc8\x99i jum\xc4\x83tate, dovedindu-se un elev proeminent. Copil\xc4\x83ria de acas\xc4\x83 a fost \xc3\xaens\xc4\x83 scurt\xc4\x83. \xc3\x8en noiembrie 1934 a fost trimis de p\xc4\x83rin\xc8\x9bi \xc3\xaen Transilvania pentru a fi \xc3\xaenrolat copil de trup\xc4\x83 la muzica unit\xc4\x83\xc8\x9bii militare din Sf\xc3\xa2ntu Gheorghe. Aici, la v\xc3\xa2rsta de 12 ani, a fost ini\xc8\x9biat \xc3\xaen tainele muzicii. A c\xc3\xa2ntat la trompet\xc4\x83, dar a \xc3\xaenv\xc4\x83\xc8\x9bat \xc3\xaen acela\xc8\x99i timp \xc8\x9bambalul, pianul \xc8\x99i acordeonul._NEWLINE_\xc3\x8en toamna anului 1935, \xc3\xaentorc\xc3\xa2ndu-se acas\xc4\x83 \xc3\xaen concediu, a g\xc4\x83sit \xc3\xaen satul s\xc4\x83u o adunare cre\xc8\x99tin\xc4\x83 nou format\xc4\x83, denumit\xc4\x83 \xe2\x80\x9eOastea Domnului\xe2\x80\x9d, pe care a frecventat-o cu interes deosebit. Aici a fost fascinat de c\xc3\xa2nt\xc4\x83rile adun\xc4\x83rii, \xc3\xaenv\xc4\x83\xc8\x9b\xc3\xa2nd \xe2\x80\x9eBl\xc3\xa2ndul P\xc4\x83stor\xe2\x80\x9d \xc8\x99i \xe2\x80\x9eLa miezul nop\xc8\x9bii va veni\xe2\x80\x9d \xc8\x99i alte c\xc3\xa2nt\xc4\x83ri duhovnice\xc8\x99ti. De un real impact au fost predicile despre Iisus Hristos, despre Sf\xc3\xa2nta Scriptur\xc4\x83 \xc8\x99i despre m\xc3\xa2ntuire. Aici venea ori de c\xc3\xa2te ori era \xc3\xaen concediu._NEWLINE_\xc3\x8en 1938 Nicolae Moldoveanu ajunge la m\xc3\xa2ntuire \xc8\x99i \xc3\xae\xc8\x99i dedic\xc4\x83 \xc3\xaentreaga via\xc8\x9b\xc4\x83 lui Hristos. \xc3\x8encepe s\xc4\x83 culeag\xc4\x83 c\xc3\xa2nt\xc4\x83ri cre\xc8\x99tine, pun\xc3\xa2ndu-le pe note. Copil de trup\xc4\x83 fiind, a decis s\xc4\x83-\xc8\x99i v\xc3\xa2nd\xc4\x83 jum\xc4\x83tate din ra\xc8\x9bia zilnic\xc4\x83 de p\xc3\xa2ine \xc8\x99i toat\xc4\x83 ra\xc8\x9bia de lapte, pentru a-\xc8\x99i cump\xc4\x83ra o Biblie \xc8\x99i un abonament la revista \xe2\x80\x9eVia\xc8\x9ba Cre\xc8\x99tin\xc4\x83\xe2\x80\x9d a Oastei Domnului. La solicitarea public\xc4\x83 a revistei c\xc4\x83tre to\xc8\x9bi credincio\xc8\x99ii, Moldoveanu a trimis mai multe c\xc3\xa2nt\xc4\x83ri pe note, pentru a fi incluse \xc3\xaentr-o nou\xc4\x83 carte de c\xc3\xa2nt\xc4\x83ri a Oastei Domnului. Ulterior este chemat de urgen\xc8\x9b\xc4\x83 la Cluj \xc3\xaen vederea alc\xc4\x83tuirii acesteia, unde, emo\xc8\x9bionat, face cuno\xc8\x99tin\xc8\x9b\xc4\x83 cu Ioan Marini, redactor al revistei \xc8\x99i cu poetul Traian Dorz. Aici, Nicolae Moldoveanu a pus pe note c\xc3\xa2nt\xc4\x83ri ale multor credincio\xc8\x99i aduna\xc8\x9bi cu aceast\xc4\x83 ocazie la Cluj, din diferite zone ale nordului Transilvaniei. Astfel s-a n\xc4\x83scut prima sa contribu\xc8\x9bie semnificativ\xc4\x83 la o publica\xc8\x9bie de c\xc3\xa2nt\xc4\x83ri, care a fost intitulat\xc4\x83 \xe2\x80\x9eS\xc4\x83 c\xc3\xa2nt\xc4\x83m Domnului\xe2\x80\x9d. \xc3\x8en scurt timp a devenit cunoscut \xc3\xaen mi\xc8\x99carea Oastea Domnului din toat\xc4\x83 Rom\xc3\xa2nia._NEWLINE_\xc3\x8en 1947 (la 25 ani) s-a c\xc4\x83s\xc4\x83torit cu Elena Bogdan din comuna S\xc4\x83sciori, jude\xc8\x9bul Alba, fiind binecuv\xc3\xa2nta\xc8\x9bi cu o fiic\xc4\x83, Daniela. \xc3\x8entre 1948 \xc8\x99i 1959 a colaborat str\xc3\xa2ns cu poetul Traian Dorz, public\xc3\xa2nd \xc3\xaempreun\xc4\x83 \xe2\x80\x9cC\xc3\xa2nt\xc4\x83rile Psalmilor\xe2\x80\x9d, \xe2\x80\x9cC\xc3\xa2nt\xc4\x83rile Bibliei\xe2\x80\x9d \xc8\x99i multe alte c\xc3\xa2nt\xc4\x83ri \xc8\x99i imnuri cre\xc8\x99tine._NEWLINE_\xc3\x8entre 1959 \xc8\x99i 1964 a fost \xc3\xaenchis \xc8\x99i persecutat de c\xc4\x83tre regimul comunist pentru "compunerea de c\xc3\xa2nt\xc4\x83ri religioase \xc8\x99i propagand\xc4\x83 religioas\xc4\x83". \xc3\x8en aceasta perioad\xc4\x83 a compus poezii memorate si apoi scrise dupa eliberare. Sentin\xc8\x9ba a fost \xc3\xaenso\xc8\x9bit\xc4\x83 de confiscarea averii \xc8\x99i 10 ani de degradare civic\xc4\x83. \xc3\x8en perioada deten\xc8\x9biei a fost coleg de celul\xc4\x83 cu pastorul Richard Wurmbrand ._NEWLINE_Din 1964 p\xc3\xa2n\xc4\x83 la sf\xc3\xa2r\xc8\x99itul vie\xc8\x9bii a compus alte mii de imnuri \xc8\x99i c\xc3\xa2nt\xc4\x83ri duhovnice\xc8\x99ti n\xc4\x83scute dintr-o experien\xc8\x9b\xc4\x83 de via\xc8\x9b\xc4\x83 tr\xc4\x83it\xc4\x83 cu Dumnezeu. \xc3\x8en ultima parte a vie\xc8\x9bii s-a angajat s\xc4\x83 scrie zilnic c\xc3\xa2te o c\xc3\xa2ntare \xc8\x99i c\xc3\xa2te o medita\xc8\x9bie inspirat\xc4\x83 din Biblie._NEWLINE_A \xc3\xaencetat din via\xc8\x9b\xc4\x83 \xc3\xaen data de 12 iulie 2007 la Sibiu.\n_START_SECTION_\nConflictul cu Traian Dorz\n_START_PARAGRAPH_\nNicolae Moldoveanu a intrat in randurile Oastei Domnului in anul 1939. Fratele Traian Dorz, inaintasul miscarii Oastei Domnului, a cautat mereu sa-si aproprie tineretul Oastei pentru a crea liderii viitori ce vor duce aceasta miscare duhovniceasca in toate bisericile ortodoxe: "Oastea Domnului este si ramane pe totdeauna si intru totul in Hristos, a Bisericii [Ortodoxe] si in Biserica [Ortodoxa]."(Istoria unei jertfe vol. III, cap. 11, pag. 404). Astfel Nicolae Moldoveanu a fost unul din tinerii pe care fratele Traian Dorz si-a apropiat mult din anul 1940 si pe care la dus in toata tara si l-a f\xc4\x83cut cunoscut. Pe cand erau in inchisoare in 1960, Nicolae Moldoveanu deci sa treaca la cultul baptist, lucru pentru care fratele Traian Dorz nu-l va ierta niciodata. Relatam mai jos ceea ce a scris fratele Traian Dorz in cartea "Istoria unei jertfe" - vol. III, cap. 11(pag. 395-415):_NEWLINE_\xe2\x80\x9eEram intre Cornel si Moldoveanu - doar ei erau cei mai alesi. Ma uitam atent in ochii lor, sa vad cat inteleg si cat simt ei din ceea ce le vorbeam eu. Doream sa le simt duhul cum raspunde duhului meu. Ochii lui Cornel erau limpezi, ma priveau calzi, curati si intelegatori. Ochii fratelui Moldoveanu s-au ferit, privind in alta parte. Iar gura lui, la urma, a dat un raspuns din care sa nu pot intelege nimic. Mi s-a parut pe o clipa ca chiar nu-l intereseaza deloc toate aceastea... Ba parca m-a ispitit o umbra de impresie ca se bucura de sfasierea sufletului meu._NEWLINE_[...]_NEWLINE_Mi s-a parut in clipa aceea ca el era ca mama falsa care s-a dus la judecata lui Solomon, careia nu-i pasa daca va fi taiat copilul. "Daca nu poate fi al meu, sa nu fie nici al ei" - gandea ea cu duh rau si cu suflet ucigas(1 Imp. 3, 26)._NEWLINE_-E asa greu oare, frate, sa pricepi cat de insemnat este ca Oastea sa traiasca aici\xc2\xa0? Sa lucreze aici\xc2\xa0? Sa ramana aici\xc2\xa0? Aici unde a pus-o Dumnezeu\xc2\xa0? Si asa cum a nascut-o El\xc2\xa0?_NEWLINE_Da, era greu de priceput asta! Pentru fratele Moldoveanu aceasta se dovedea pe zi ce trece to mai greu de inteles si cu neputinta de primit. El nu numai ca nu mai tacea si nu mai vorbea decat cu jumatati de vorbe impotriva noastra, ci incepuse sa vorbeasca cu tot mai hotarata si mai intreaga impotrivire la tot ce-i spuneam eu. La tot ce eram noi si Oastea._NEWLINE_[...]_NEWLINE_Intr-o seara din acele zile indraznete, dupa cina, cand inca nu se sunase stingerea, dar eu eram culcat, veni la patul meu, furios peste masura. Niciodata nu-l mai vazusem astfel._NEWLINE_-Vei fi pedepsit de Dumnezeu! imi zise el indraznet, cu un glas pe care nu i-l mai auzisem. Lupti contra adevarului si ai corupt pe frati sa ma ocoleasca. Strici Cuvantul lui Dumnezeu si vrei sa duci Lucrea Domnului la formele acestei Biserici [se refera la Biserica Ortodoxa] care este o corabie ce se scufunda, iar pe adevaratii credinciosi ii urasti. Eram uimit si zdrobit._NEWLINE_-Acuma iti dai pe fata adevarata stare! i-am raspuns indurerat. Acuma vorbesti ca un leu. Pana acuma ai vorbit ca un miel. Acuma n-ai nevoie sa mai vorbesti ca un miel. Acuma ai crescut mare si ai uitat ca douazeci de ani te-am ajutat si te-am dus pe umerii mei si te-am hranit cu painea mea..._NEWLINE_-Si pe dumneata te-a ajutat altul. Asa ca n-ai facut decat ceea ce erai dator! Iar acum esti gelos si plin de rautate impotriva mea._NEWLINE_-Numai ca eu m-am purtat altfel fata de cel care m-a ajutat pe mine. Daca m-as fi purtat asa cum te porti acuma dumneata, cred ca s-ar fi deschis pamantul si m-ar fi inghitit de viu. Si as fi meritat. Dar Dumnezeu nu m-a l\xc4\x83sat sa ma port asa cu nimeni. Ma mir cum te temi tu de Dumnezeu..._NEWLINE_Te rog du-te si lasa-ma. Nu te mai pot auzi! Ma doare capul si ma doare inima..._NEWLINE_Dar el izbucni din nou in cuvinte de o nestapanita furie si in ocari impotriva mea. Era o dezlantuire de vorbe dintre cele mai grele si pe tonul cel mai ridicat, cum intr-adevar nu crezusem niciodata ca este in stare sa rosteasca acest om cu o infatisare atat de blanda si chiar miloaga, de pana atunci... [...] Atunci, in noaptea aceea, am compus una dintre cele mai amare lucrari ale mele: "Am ingropat un inger drag"..._NEWLINE_Am ingropat un inger drag_NEWLINE_- pe cel mai drag vietii mele..._NEWLINE_pe albul sufletului steag_NEWLINE_o mare cruce neagra trag_NEWLINE_si-o-ngrop in lacrimile grele..._NEWLINE_La harfa inimii s-a rupt_NEWLINE_chiar coarda cea mai minunata;_NEWLINE_imi arde sufletul si lupt_NEWLINE_sa nu ma-ngroape dedesubt_NEWLINE_o jale nemaiincercata._NEWLINE_...Te-ai rupt, amagitoare stea,_NEWLINE_indoliind in prabusire_NEWLINE_frumosul cer ce-ncununa_NEWLINE_in nimb senin icoana ta_NEWLINE_cu-o mare, unica iubire._NEWLINE_O, cum sa cred c-am fost mintit_NEWLINE_si moartea e adevarata\xc2\xa0?_NEWLINE_...Ingrop cu sufletul zdrobit_NEWLINE_tot ce-a purtat si ce-a simtit o partasie sfasiata.\xe2\x80\x9d'